วิกิพีเดีย:ปุจฉา-วิสัชนา/กรุ/วิทยาศาสตร์และคณิตศาสตร์/มีนาคม 2554

== อยากทราบกรรมวิธีการดองศพ **
การดองศพหรือรักษาสภาพของศพเพื่อยับยั้งการเจริญหรือรักษาสภาพของศพไม่ให้เสื่อมสลายนั้น มีที่มาอย่างไร มีกี่วิธี และช่วยให้ศพคงสภาพได้นานเพียงใด? --Gils 22:56, 1 มีนาคม 2554 (ICT)

**NGV**
NGVคืออะไร--124.122.161.54 16:03, 5 มีนาคม 2554 (ICT)
:NGV: natural gas vehicle = ยานพาหนะที่ใช้แก๊สธรรมชาติ แต่ถ้าหมายถึงเชื้อเพลิงที่ใช้ เราจะเรียกว่า LPG: liquefied petroleum gas = แก๊สปิโตรเลียมเหลว --octahedron80 18:08, 5 มีนาคม 2554 (ICT)

**รูปสามเหลี่ยมที่แนบในรูปสี่เหลี่ยม**
พื้นที่สามเหลี่ยมจะเป็นครึ่งนึงของพื้นที่สี่เหลี่ยมที่มันแนบอยู่ข้างใน สินะคะ ในกรณีนี้คือ การที่จุดทั้ง3จุดของสามเหลี่ยมอยู่บนเส้นรอบรูปของรูปสี่เหลี่ยมนั้น ใช่มั้ยคะ
แล้วถ้าในโจทย์ รูปสามเหลี่ยมที่อยู่ในรูปสี่เหลี่ยม ไม่ได้มีทุกจุดอยู่บนเส้นรอบรูปของสี่เหลี่ยมนั้น จะไม่เป็นไปตามเงื่อนไขนี้(สามเหลี่ยมที่แนบในสี่เหลี่ยมจะมีพื้นที่เป็นครึ่งนึงของพื้นที่สี่เหลี่ยม)ใช่มั้ยคะ 
รบกวนตอบด้วยคะ ^^ 
--61.90.113.220 19:38, 8 มีนาคม 2554 (ICT)
ไม่จำเป็นขึ้นอยู่กับว่าจะต้องมีจุดอย่างน้อยสองจุดซึ่งเป็นจุดปลายของฐานสามเหลี่ยมและฐานสี่เหลี่ยมจะต้องทับกันและยาวเท่ากันด้วยจะเป็นด้านไหนก็ได้ส่วนจุดที่สาม(ส่วนสูงของสามเหลี่ยม)จะอยู่บนเส้นตรงที่อยู่ตรงกันข้ามกับฐานทั้งสองที่ทับกันอยู่โดยจะอยู่บนเส้นในสี่เหลี่ยมหรือบนเส้นนอกสี่เหลี่ยมที่ต่อขนานกันออกไปทั้งทางด้่านซ้ายหรือด้านขวาก็ได้ ผลก็คือจะได้สามเหลี่ยมที่มีพื้นที่เป็นครึ่งหนึ่งของสี่เหลี่ยมที่มันแนบอยู่
สี่เหลื่ยมรูปหนึ่งซึ่งมีสามเหลี่ยมแนบอยู่ด้านใน โดยที่ฐานของสามเหลี่ยมจะต้องทับกับฐานของสี่เหลี่ยมและต้องมีความยาวเท่ากันเสมอจะเป็นด้านไหนก็ได้ จุดที่สามของสามเหลี่ยม(ส่วนสูงของสามเหลี่ยม)อยู่บนเส้นที่อยู่ด้านตรงกันข้ามกับฐานทั้งสองที่ทับกันอยู่ โดยจุดนี้จะอยู่ในเส้นสี่เหลี่ยมก็ได้หรือจะอยู่ด้านนอกของสี่เหลี่ยมที่ต่อขนานกับเส้นนี้ออกไปทางซ้ายได้โดยที่ไม่มีที่สิ้นสุดหรือออกไปทางขวาก็ได้โดยที่ไม่มีที่สิ้นสุด ผลก็คีอสามเหลี่ยมนั้นจะมีพื้นที่เป็นครึ่งหนึ่งของสี่เหลี่ยมที่มันแนบอยู่เสมอ โดยมีข้อแม้ว่าฐานของสามเหลี่ยมและสี่เหลี่ยมจะต้องทับกันและยาวเท่ากันด้วยจะเป็นด้านไหนก็ได้

**น้ำดี**
หนังสือสองเล่มเขียนไม่ตรงกัน คือว่า เล่มนึงบอกว่า ถ้าเราไม่มีน้ำดีจากตับ จะทำให้ย่อยยาก เพราะไม่มีตัวช่วยทำให้ไขมันแตกตัว
อีกเล่มบอกว่า เราจะย่อยไขมันไม่ได้เลย
สรุปแล้วถ้าร่างกายไม่มีน้ำดีจะเป็นยังไงคะ ???
--61.90.113.220 19:44, 8 มีนาคม 2554 (ICT)
Action of bile salts in digestion
น้ำดี :en:bile salt ไม่ใช่น้ำย่อย มันทำหน้าที่ช่วยให้น้ำมันละลายในน้ำได้ดีเท่านั้น (ดูภาพประกอบ) สิ่งที่ย่อยไขมันจริงๆ คือ :en:lipase --taweethaも 09:35, 17 มีนาคม 2554 (ICT)

**ไฟฟ้า- ตัวต้านทาน**
ตัวต้านทานนี่เป็นยังไงกันแน่คะ คือ ไฟฟ้าไหลผ่านตัวต้านจะไหลลำบากเฉยๆ แต่ปริมาณไหลออก= ไหลเข้าไป หรือว่า นอกจากไฟฟ้าจะไหลลำบากแล้ว ไหลออก ยังน้อยกว่าไหลเข้าด้วย(เหมือนตัวต้านทางมันกินไฟฟ้าไปอะไรแบบนั้น) ไม่เข้าใจเลยจริงๆ ว่าตัวต้านทางทำหน้าที่ยังไง ช่วยรบกวนตอบด้วยนะคะ แล้วถ้าเพิ่มเติมความสัมพันธ์ระหว่างความต่างศักย์กับความต้านทานด้วย ว่ามันเกี่ยวกันยังไงและมีผลต่อกันยังไง จะดีมากเลยคะ ขอบคุณคะ 
--58.11.18.80 20:28, 10 มีนาคม 2554 (ICT)
นึกถึงท่อน้ำนะครับ (ปกติ เขาชอบใช้ท่อน้ำ กับไฟฟ้า มาเปรียบเทียบกัน)
ในท่อน้ำนี้ คุณมีวาล์วอยู่ตรงกลางอันนึง
วาล์วอันนี้ ถ้าคุณเปิดสุด น้ำก็ไหลคล่อง อันหมายถึงค่าความต้านทานต่ำ (ค่าการนำไฟฟ้าสูง)
ในทางกลับกัน คุณเล่นปิดวาล์วเสียเกือบสุด น้ำก็ไหลหยดออกจากก๊อก ทีละนิด ๆ อันหมายถึงค่าความต้านทานสูง (ค่าการนำไฟฟ้าต่ำ)
แต่ไม่ว่าจะอย่างไรก้ตาม อัตราการไหลของน้ำที่ต้นทาง และที่ปลายทางจะเท่ากัน (ภายใต้เงื่อนไขว่าไม่มีการรั่วซึมระหว่างทาง) ซึ่งพอเป็นไฟฟ้าแล้ว หมายถึงว่าปริมาณกระแสไฟฟ้า (Current) ที่ไหลผ่านที่ต้นทางและปลายทางเท่ากัน
อย่างไรก็ตาม การที่ประจุไฟฟ้าสูญหายระหว่างทางนั้น ก็มีความเป็นไปได้ครับ ซึ่งจะพบได้ในตัวต้านทานบางประเภท (พอคุณเรียนระดับสูงกว่านี้ก็จะทราบเองว่า ชนิดของตัวต้านทานนั้นมีหลายประเภท) ซึ่งประจุที่หายไปนั้น กลายไปเป็นพลังงานชนิดอื่นครับ
พอเวลาวิศวกรไฟฟ้าเขาคำนวณ เขามองว่าประจุไฟฟ้าที่หายไปนั้น ตีค่าเป้นความต้านทานเทียบเท่า (Equivalent Resistance) ครับ
สำหรับความต่างศักย์ไฟฟ้า กับ ความต้านทานนั้น ไม่มีผลต่อกันเลยครับ เพราะมันอยู่ที่การเลือกอุปกรณ์ของผู้ออกแบบวงจร แต่ทั้งสองตัวนี้จะส่งผลต่ออัตราการไหลของไฟฟ้า (Current หน่วย Ampare) ครับ
ให้เปรียบเทียบความต่างศักย์ ก็ให้คิดว่า ความต่างศักย์สูงคือบ้านที่มีปั๊มน้ำ ส่วนความต่างศักย์ต่ำคือบ้านที่ไม่มีปั๊มน้ำครับ
สมมติว่าเราเปิดวาล์ลน้ำเท่า ๆ กัน
น้ำที่ไหลออกมาจากก๊อกของบ้านที่มีปั๊มน้ำ ย่อมไหลแรงกว่าอยู่แล้วครับ (ในทางไฟฟ้าคือมีปริมาณกระแสมากกว่าครับ)
--ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 22:43, 10 มีนาคม 2554 (ICT)
: หลักคิดง่ายๆ สำหรับวงจรไฟฟ้ากระแส ประจุสุทธิคงเดิม สิ่งที่เคลื่อนที่คือกระแสไฟฟ้า  อิเล็กตรอนเข้าไป 1 ตัวที่ด้านหนึ่งของตัวต้านทาน ก็มีอิเล็กตรอนอีก 1 ตัวออกที่อีกด้านของตัวต้านทานเช่นกัน และแทบจะพร้อมๆ กัน - ในทางตรงข้ามสำหรับปรากฏการณ์ทางไฟฟ้าสถิตจะมีการเคลื่อนย้ายประจุสุทธิ เช่น เอาวัสดุสองชนิดมาขัดสีกัน วัสดุชนิดหนึ่งได้อิเล็กตรอน วัสดุอีกชิ้นเสียอิเล็กตรอน
: ตัวต้านทานจะมีศักย์ตกคร่อม V = IR และสูญเสียพลังงานไฟฟ้าออกไปเป็นความร้อนเสียส่วนใหญ่ที่กำลัง P =I^2 R = V^2/R  มองได้สองแง่คือ ช่วยจำกัดกระแสหรือลดแรงดัน เช่นมีไฟเลี้ยงวงจร 9/12 v แต่ต้องการใช้หลอด LED 1.8 V จึงต้องใส่ตัวต้านทานไม่ไห้หลอดไหม้เป็นต้น แน่นอนว่าเราเสียพลังงานให้ตัวต้านทานไปมากกว่าพลังงานที่หลอด LED ได้รับเสียอีก แต่นี่เป็นวิธีที่ง่ายที่สุดในการต่อ LED เข้ากับไฟที่มีแรงดันมากกว่า operating voltage ของมัน --taweethaも 09:26, 17 มีนาคม 2554 (ICT)

**ตอนนี้เรียนการจัดการแต่อยากเป็นครูคณิตทำไงดีคะ**
ต้องไปเรียนเพิ่มเติมอย่างไรแต่ตอนนี้นะมีใบประกอบวิชาชีพครูแล้วนะคะ
--113.53.155.92 19:40, 11 มีนาคม 2554 (ICT)
: สอบถามสถานศึกษาที่ท่านสอนจะดีที่สุด เพราะขึ้นกับว่าจะสอนปฐมวัยหรือเด็กโต จะต้องได้รับการอบรมที่แตกต่างกัน อนึ่งหากสนใจลองติดต่อโครงการ สควค. ของ สสวท. ดูจะมีทุนให้ศึกษาต่อ --taweethaも 09:31, 17 มีนาคม 2554 (ICT)

**สึนามิเกิดบริเวณอ่าวไทยได้หรือไม่**
--203.146.12.202 07:50, 17 มีนาคม 2554 (ICT)
ได้... เพราะว่าแผ่นดินไหวเกิดในทุกที่บนโลก แต่โอกาสเกิดน้อยมากเมื่อเทียบกับบริเวณที่อยู่ในวงแหวนแห่งไฟ (:en:pacific ring of fire) หรือเขตรอยเลื่อนของเปลือกโลก --taweethaも 09:19, 17 มีนาคม 2554 (ICT)
เป็นไปได้ที่จะเกิดสึนามิในอ่าวไทยแต่ถ้าเกิดก็จะไม่รุนแรงเพราะอ่าวไทยอยู่ทางฝั่งตะวันออกของประเทศไทยเป็นทะเลปิดอยู่เว้าลึกเข้ามาในแผ่นดินในทวีปไม่ได้เปิดออกสู่มหาสมุทรใหญ่โดยตรง(มหาสมุทรแปซิฟิก) ทางทิศใต้มีประเทศอินโดนีเซียขวางเป็นแนวยาวกั้นอยู่ ส่วนทางทิศตะวันออกก็มีประเทศฟิลิปปินส์และหมู่เกาะต่างๆขวางกั้นไว้ ถ้าเกิดสึนามิประเทศที่ขวางกั้นไว้ก็จะรับไปแบบโดยตรงเลย เฉพาะต้องเกิดสึนามิในอ่าวไทยเท่านั้นที่มีโอกาสที่จะเกิดคลื่นใต้น้ำที่วิ่งตรงเข้าสู่อ่าวไทยโดยรอบ ซึ่งมีโอกาสน้อยมากหรือถ้าเกิดก็จะไม่รุนแรงเพราะไม่ได้เกิดในมหาสมุทรใหญ่แต่เกิดในทะเลปิด ส่วนทางฝั่งตะวันตกของประเทศไทยมีโอกาสเกิดได้ง่ายกว่าและถ้าเกิดก็จะรุนแรงมากกว่าเพราะเป็นทะเลเปิด เปิดออกสู่มหาสมุทรใหญ่โดยตรง(มหาสมุทรอินเดีย) เวลาเกิดคลื่นใต้น้ำจะไม่มีแผ่นดินหรือประเทศใดๆขวางกั้นไว้ก็จะรับไปโดยตรงเลย แบบเนื้อๆ ตรงจุดตรงประเด็น

**โลกเคยเป็นดวงอาทิตย์มาก่อนใช่หรือไม่ เพราะอะไร**
โลกเคยเป็นดวงอาทิตย์มาก่อนใช่หรือไม่ เพราะอะไร
--125.27.95.231 17:10, 21 มีนาคม 2554 (ICT)
: ไม่ใช่ค่ะ ดูคำตอบด้านล่าง --Tinuviel | พูดคุย 100px 20:49, 14 เมษายน 2554 (ICT)

**ดาวทุกดวงก่อนจะมาเป็นดาวเคราะห์ต้องผ่านการเป็นดาวฤกษ์(ดวงอาทิตย์)มาก่อนใช่หรือไม่ **
ดาวทุกดวงก่อนจะมาเป็นดาวเคราะห์ต้องผ่านการเป็นดาวฤกษ์(ดวงอาทิตย์)มาก่อนใช่หรือไม่ เพราะอะไร
--125.27.95.231 17:12, 21 มีนาคม 2554 (ICT)
: ไม่ใช่ค่ะ ลักษณะของการก่อตัวมาจากคนละทางกันค่ะ สำหรับดาวฤกษ์ ดูที่การก่อตัวของดาวฤกษ์ ส่วนดาวเคราะห์ ดูที่กำเนิดและวิวัฒนาการของระบบสุริยะไปพลางก่อนค่ะ 
: ดาวฤกษ์ที่สิ้นอายุขัย จะกลายไปเป็นดาวแคระขาว ดาวนิวตรอน หรือหลุมดำ หรือซูเปอร์โนวา ทั้งนี้ขึ้นกับมวลของดาวฤกษ์นั้นๆ  อ่านวิวัฒนาการของดาวฤกษ์ ประกอบค่ะ
--Tinuviel | พูดคุย 100px 20:49, 14 เมษายน 2554 (ICT)

**ดาวหางเป็นดาว ดาวพลูโตก็เป็นดาว แต่ดาวเคราะห์น้อยไม่ใช่ดาว(ผมสามารถพิสูจน์ได้)ใช่หรือไม่**
ดาวหางเป็นดาว ดาวพลูโตก็เป็นดาว แต่ดาวเคราะห์น้อยไม่ใช่ดาว(ผมสามารถพิสูจน์ได้)ใช่หรือไม่ เพราะอะไร อยากได้คนเก่งๆมาพูดหรืออธิบาย ถ้าคุณไม่เก่งหรือไม่รู้อะไรขอร้องอย่ามาตอบคำถามหรือแสดงความคิดเห็น ไม่ได้ตั้งคำถามมั่วๆ ใช้หลักการและเหตุผลทั้งนั้น ได้โปรดเถอะ
--118.173.105.134 19:18, 21 มีนาคม 2554 (ICT)

**ยูเรีย มีองค์ประกอบอะไรบ้าง....บุญมา**
หาสูตรองค์ประกอบทางเคมีว่ามีอันตรายกับคนอย่างไร
ขอบคุณ บุญมา
--110.77.147.26 15:53, 25 มีนาคม 2554 (ICT)
: :en:urea --taweethaも 14:34, 27 มีนาคม 2554 (ICT)